A KERTI 8ZEGFÜ 1 1 



Kár, hogy nem foglalkozott vele s így nem tudjuk, azonos-e az 

 északamerikai Alternáriával vagy sem? 



A Budapest vidékéről származó szegfű Alternariája apró, 

 fekete, kiálló pontok alakjában a száron és a levelek alsó részé- 

 ben közel a bütyökhöz jelent meg. (A képen i-sel jelölt helye a 

 szárnak.) Kis nagyítással ezek a pontok parányi bolyhocskáknak 

 mutatkoznak. Erősebb nagyítással azt a képet látjuk, melyet 

 az 1. A) és 1. B) ábra mutat. Feltűnik, hogy a rövid, barna 

 konidiumtartók a légzőnyilásokon át törnek a szabadba, még pedig 

 csoportosan. A konidiumtartók színtelen sejtcsoportból veszik 

 eredetűket. Ebben a tekintetben megegyezik a Heterosporium 

 echinulatummal. A konidiumtartók hossza 40 — 67 [i, szélessége 

 67 — 7'5 ti, egyszerűek, 4 — 7 sejtűek, tompán végződnek. A koni- 

 diumok feltűnően nagyok : 33 — 100X20 — 27 p-. barnák, többé- 

 kevésbbé bunkósalaküak, 3—11 harántfallal és 1 — 4 hosszanti 

 fallal számos sejtre vannak osztva. A konidiumok könnyen esnek 

 le a tartókról, de egymástól is hamar elválnak, miért is rend- 

 szerint szabadon találjuk őket és csak elvétve kettesével ösz- 

 szefügve. 



Nem volt ugyan alkalmam, hogy az Alternaria dianthi ere- 

 deti példányát összehasonlítás céljából megvizsgáljam, mégis azt 

 hiszem, hogy a mi Alternariánkat jogosan azonosíthatjuk az 

 északamerikaival, mert annak leírásával (Bot. Gaz. 47. [1909.] 

 413. oldal) meglehetősen egyezik. 



Az Alternaria dianthi konidiumai vízben könnyen csíráznak 

 (Lásd az 1, C) ábrát), sőt a konidiumtartók is kihajtanak a vízben, 

 miközben hosszú, vékony hyphafonalat fejlesztenek. Érdekes, 

 hogy ezek a hyphafonalak itt-ott egybe is nőhetnek (anastomo- 

 sis), amint azt az 1. D) ábra is mutatja. 



Az a körülmény, hogy ezt az Alternariát csak olyan szá- 

 rakon láttam, melyeket a levelek sűrűn takartak, azt sejteti, 

 hogy a levelek közt rekedt levegő és a fény hiánya elősegíti 

 kifejlődését. Az ellene való védekezés elsősorban abból álljon, 

 hogy megkönnyítsük a levegőnek a szárhoz való jutását. A szegfű 

 leveleinek szorosabb összekötése tehát nem ajánlatos. 



(A növénytani szakosztály 1917. április 11-én tartott üléséből.) 



